Efter at have studeret [[jura]] sluttede Bouilly sig ved [[Franske revolution|revolutionens]] udbrud til [[Mirabeau]] og [[Barnave]] og beklædte forskellige embeder, i hvilke han navnlig virkede for indførelsen af [[primærskoler]] og for [[folkeoplysning]] i det hele taget. Senere trak han sig tilbage og vedblev at leve uafhængig til sin død. [[1790]] opførtes hans [[opéra comique]] ''Pierre le Grand'', med musik af [[Grétry]]. Af hans senere [[dramatisk]]e arbejder kan nævnes ''L'abbé de l'Épée''(1795), ''Les deux journées'' (1800), komponeret af [[Cherubini]], ''Fanchon'' (1802), komponeret af [[Friedrich Heinrich Himmel|Himmel]], ''L'intrigue aux fenêtres'', ''Une folie'' (1803, med musik af [[Méhul]]; på [[Dansk (sprog)|dansk]] ved [[N.T. Bruun]]: "Ungdom og Galskab" [1806], med musik af [[Du Puy]]), ''Mme. de Sévigné'' (1805) og så videre. Desuden [[oversat]]te han flere stykker af [[Kotzebue]]. Hans skrifter for ungdommen stod i sin tid i høj kurs; hans stil er vidtsvævende og retorisk, hans billeder skruede, hele tonen så sentimental, at han fik navnet ''le poète lacrymal''. Af disse skrifter kan nævnes: ''Contes offerts aux enfants de France'', ''Contes à ma fille'' (1809), ''Conseils à ma fille'' (1811) og ''Les jeunes femmes'' (1819).
Historie Kultur